Document ID: /roh_data/filtered/Bilingualer_Corpus_interleaved-it-rm.jsonl.gz/1057

This is a text translated from Italian to Rumantsch Grischun.
Votazione cantonale del 12 febbraio 2006 sulla Porta Alpina - anche gli Svizzeri all'estero possono votare

Per la prima volta nei Grigioni gli Svizzeri all'estero possono votare su un progetto cantonale. Il motivo è da ricondurre all'entrata in vigore il 1° gennaio 2006 della legge sui diritti politici nel Cantone dei Grigioni totalmente riveduta. In applicazione della Costituzione cantonale la legge prevede a titolo di novità che gli Svizzeri all'estero che ai sensi della legge federale sui diritti politici degli Svizzeri all'estero sono autorizzati ad esercitare nel Cantone dei Grigioni i diritti politici in affari federali hanno diritto di voto e di elezione anche in questioni cantonali. Ciò interessa attualmente circa 2'300 Svizzeri all'estero che potranno far uso per la prima volta del loro diritto di voto già in occasione della votazione cantonale del 12 febbraio 2006, quando andrà in votazione la proposta per la concessione di un credito di 20 milioni di franchi per la costruzione della Porta Alpina.

Organo: Cancelleria dello Stato dei Grigioni

Fonte: it Cancelleria dello Stato dei Grigioni

Data: 11.01.2006

Votaziun chantunala dals 12 da favrer 2006 davart la Porta Alpina - er las Svizras ed ils Svizzers a l'exteriur decidan

Per l'emprima giada dastgan las Svizras ed ils Svizzers a l'exteriur votar en il Grischun davart in project chantunal. Quai pervi da la revisiun totala da la lescha davart ils dretgs politics en il chantun Grischun ch'è entrada en vigur il 1. da schaner 2006. Exequind la constituziun chantunala prevesa la lescha che Svizras e che Svizzers a l'exteriur - ch'èn, tenor la lescha federala davart ils dretgs politics da las Svizras e dals Svizzers a l'exteriur, autorisads d'exequir ils dretgs politics en chaussas federalas en il chantun Grischun - dastgan da nov votar ed eleger er en chaussas chantunalas. Quai pertutga actualmain ca. 2'300 Svizras e Svizzers a l'exteriur. Da lur dretg da votar pon ellas ed els far diever per l'emprima giada gia a chaschun da la votaziun chantunala dals 12 da favrer 2006, cur ch'i vegn votà davart il project per conceder in credit da 20 milliuns francs per construir la Porta Alpina.

Gremi: chanzlia chantunala dal Grischun

Funtauna: rg chanzlia chantunala dal Grischun

Data: 11.01.2006